alexandrainst/scandi-wiki huggingface dataset:
7. Oslo Kanaljene

7. Oslo Kanaljene (opprinnelig 7. Kristiania speidertropp) er en speidergruppe av Norges speiderforbund og en del av Oslospeiderne.

Gruppen er Oslos største speidergruppe, og ble stiftet 9. oktober 1919 da den ble skilt ut fra 8. Kristiania speidertropp da denne ble for stor. Gruppen holder til i kjellerlokalene til Tonsen kirke, og har hovedsakelig medlemmer fra områdene Bjerke/ Årvoll/Lofthus og Grefsen/Kjelsås. Den er åpen for alle gutter og jenter fra de går i 3. klasse på skolen.

Speidergruppen har lange tradisjoner med "Nyttårstur" (73. tur i 2019) i romjulen og "Sommertur" på ei uke fra St. Hans. 7. Oslo har bidratt til en rekke åpne arrangementer, blant annet en friluftsdag på Trollvann i 2008 og en aktivitetsdag ved Badedammen i Tonsenhagen i 2007. Speidergruppen har også engasjert seg i bevaring av Isdammen på Årvoll. Hvert år arrangerer 7. Oslo Kanaljene "Åpen Isdam" sammen med Bjerke Storvel på friluftslivets dag.

Gruppen har utgitt følgende bøker:
7. Oslo tropp 50 år, Oslo 1949/1950
Kanaljene gjennom 30 år – omhandler perioden 1919-1949
Kanaljene holder kursen – omhandler perioden 1949-1959 med bl.a. anskaffelsen av Vinkelhytta
Kanaljene vandrer videre – omhandler perioden 1959-1969 med bl.a. flyttingen av gruppen til Tonsen kirke i 1962
Kanaljene hever liljen omhandler perioden 1969-1979
Kanaljene mot nye høyder – omhandler perioden 1979-1989

Referanser

Eksterne lenker 
 7. Oslo Kanaljene

Norske speidergrupper
Organisasjoner etablert i 1919
Liste over norske videregående skoler

Liste over norske videregående skoler som er offentlige eller har rett til statstilskudd.

Referanser

Eksterne lenker 
 Utdanning.no sin Oversikt over alle videregående skoler i norge 
 
 

Norske videregående skoler
Videregående skoler i Norge
Lister med koordinater
Teutonere

Teutonerne (fra urgermansk: Þeudanōs) er nevnt som en germansk stamme i tidlige historiske skrifter av grekerne og romerne. Ifølge kartet til Ptolemaios levde de i Jylland. Tyske historikere assosierte ikke navnet teuton med sine proto-germanske forfedre før 1200-tallet.

Rundt 120 f.Kr. utvandret mange teutonere sammen med kimbrerne fra sine områder i Danmark og dro sørover, der de støtte på Romerriket.

Etter å ha oppoldt seg noen år på de ungarske stepper, vandret teutonerne sammen med kimbrerne vestover og sørover gjennom Provincia, der de kom i konflikt med romerne. I en serie sammenstøt (kimbrerkrigen) klarte teutonerne og kimbrerne å slå den romerske hær gjentatte ganger. Men i slaget ved Aquae Sextiae ble teutonerne tilintetgjort av styrkene til konsul Gaius Marius, og deres konge Teutobod ble tatt til fange og ført som trofé i en seiersparade gjennom Romas gater.

Antikke folkeslag
Germanske folkeslag
Superga-basilikaen

Superga-basilikaen er et av den italienske storbyen Torinos kjæreste vartegn og monumenter. Arkitektonisk er den et eksempel på italiensk barokk, og er arkitekten  Filippo Juvarras mest kjente verk.

Basilikaen ligger på høyden Superga noen få kilometer øst for Torinos sentrum. Den kneiser på en kunstig terrasse i en høyde på 670 meter, og gir et vist utsyn over byen og mot Alpene. En  tannhjulbane fra forstaden Sasso letter adkomsten.

Under beleiringen av Torino besteg prinsene Viktor Amadeus II og Eugen av Savoia Superga den 2. september 1706 for å få overblikk over den militære situasjon. Etter den piemontesiske hærs seier bygde man i takknemlighet basilikaen og dediserte den til jomfru Maria. Oppdraget ble gitt til Filippo Juvarra og tok til den 10. juli 1717. Basilikaen ble innviet den 5. november 1731 under Carlo Emmanuele III.

I denne basilikaen har man siden begravet hertugene av Huset Savoia fra Viktor Amadeus II til Carlo Alberto, med unntak av én, Charles-Félix.

Eksterne lenker 
 

Byggverk i Torino
Kirker i Italia
Katolske valfartsmål i Italia
Religiøse byggverk fra 1731
1731 i Europa
Byggverk i Piemonte
1700-tallet i Italia
Katolske kirker i Italia
Bodø Sosialistisk Venstreparti

Bodø Sosialistisk Venstreparti er Sosialistisk Venstrepartis lokalforening i Bodø.

Bodø Sosialistisk Venstrepartis ledere 
Linn Stemland (2004–2006) fylkessekretær, Nordland Sosialistisk Venstreparti
Liv Angvik Skaldehaug (2006–2007) fylkessekretær, Nordland Sosialistisk Venstreparti
Astrid Tove Olsen (2007-2013)
 Synnøve Pettersen (2013-   )

Bodø Sosialistisk Venstrepartis bystyrerepresentanter 

2003-2007 ( representanter):
Kirsten Hasvoll (varaordfører)
Kyrre Didriksen (Gruppeleder)
Odd Willy Hansen (Adm Utvalg)
Lisbeth Glanfield (Leder oppvekst og kulturkomiteen)
Rolv Lyngstad (Plan, Næring og Milijøkomiteen)
Astrid Tove Olsen (Helse og sosialkomiteen)

Valgresultat ved kommunevalg
1999: 9,8%
2003: 15%

Referanser

Eksterne lenker
 Bodø Sosialistisk Venstreparti
 Nordland Sosialistisk Venstreparti
 Sosialistisk Venstreparti

Sosialistisk Venstreparti
Sosialistisk Venstreparti
Fylkesvei 669

Fylkesvei 669 (Fv669) går mellom Smøla og Sandvika i Aure. Veien (unntatt fergestrekningene) er 25,7 km lang.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Frem til 2019 var fylkesvei 6200 del av veien, slik at denne var ført som ringvei.

Kommuner og knutepunkter



Referanser

Eksterne lenker 
 Kartverkets norgeskart
 Vegvesenets vegkart 
 Vegliste Møre og Romsdal
 
 Fergeinfo Sandvika-Edøy

Primære fylkesveier
Fylkesveier i Møre og Romsdal
Veier i Aure
Veier i Smøla
Nøstet (Bergen)

Nøstet er et strøk i Bergen i området Nordnes i bydelen Bergenhus. Strøket begynner ved Dragefjellets fot (Sydnes' grense) langs Gamle Nøstegaten til Jekteviken, så langs sjøen til Nordre Nøstekaien, videre opp Vestre Holbergsallmenningen (Schadenberghagen, der det gamle gartneriet dannet grensen til Verftet) til Klosteret, Klostergaten sørover til Halvkannebakken, ned Kjellersmauet og Baneveien, deretter opp til utgangspunktet. Strøket grenser således i sør til Engen og i øst til Strandsiden.

På Nøstet ligger det næringsbygg langs sjøen og pittoreske gater med trehus, trange smau og bygårder. Teatergarasjen som nå er revet, lå i strøket. Det gjør også Stranges stiftelse, Sydnes sjøbad og innkjørselen til parkeringshuset Klostergarasjen.

Dansekompaniet Carte Blanche (Studio Bergen) og TV 2s hovedkvarter ligger derimot såvidt over grensen til Verftet i nord, mens Hurtigruteterminalen ligger like over grensen mot Sydnes i vest. Strøket utgjør i hovedtrekk den sørvestlige del av Nordneshalvøyen og deler av strandlinjen mot Sydnes. Hovedgatene i området er Nøstegaten, Skottegaten, Vestre Muralmenning og Vestre Holbergsalmenning.

Det var tidlig buekorpsaktivitet på Nøstet. Allerede i 1855 skal det ha eksistert et korps på Nøstet med navn «Nøstets Kårdekorps». En fane for dette korpset datert 1855 ble funnet i 1949.
Nøstets Bataljon ble stiftet 7. mai 1870 og lagt ned i 1960.

På Nøstet var det tidligere fergeanløp for Laksevaagsfergen og Askøyfergen. Det går fortsatt en ferge fra Askøy til Nøstet, men denne er nå kun for fotgjengere.

Strøket omfattes av grunnkretsene Nøstet, Knøsesmauet, Kalmaren og Jonsvollen. Disse hadde til sammen 1 667 innbyggere 1. januar 2014 og et areal på 0,10 km². Den del av grunnkretsen Jonsvollen som ligger sør for Baneveien og Kjellersmauet tilhører strøket Engen, mens den del av Kalmaren som ligger sør for Kjellersmauet tilhører strøket Sentrum.

Referanser

Eksterne lenker
 Bergen byleksikon på nett, om Nøstet
 Strøksnavn
 Sydnes og Nøstet Velforening

Strøk i Bergen
Bergen havn
Bergenhus
Artikler i sjøfart-prosjektet
Varner-Gruppen

Varner-Gruppen as er et norsk konsern for salg av klær som kontrolleres av familien Varner gjennom forskjellige aksjeselskap. Varner er et av Skandinavias største motekonserner med nærmere 8.500 medarbeidere, seks nettbutikker og 1.200 fysiske butikker fordelt på fem land; Norge, Sverige, Finland, Danmark og Island. Gruppen omfatter motekjedene Bik Bok, Carlings, Cubus, Dressmann, Dressmann XL, Junkyard, Volt og Levi’s Store.

Varner-Gruppens salgsvirksomhet ble grunnlagt av Frank Varner (1937–2001) i 1962. Det familieeide konsernet kontrolleres i dag av Turid Varner, Marius Varner, Petter Varner og Joakim Varner og er ikke børsnotert.

Historie
Den første butikken i det som senere ble Varner-Gruppen ble åpnet i Thorvald Meyersgate i Oslo i 1962 av Frank Varner. I 1965 starter han en butikk til i Oslo, og en i Trondheim. Navnet Dressmann ble tatt i bruk i 1967, i forbindelse med en åpning av en ny butikk i Skippergata i Oslo. Dette navnet blir brukt i flere nye butikker rundt om i Norge. På 1980-tallet kjøper selskapet opp Jonas Øglænd AS, som blant annet driver Cubus, i tillegg til flere andre selskaper utenfor tekstilmarkedet. Disse blir senere solgt.

I 1985 blir Carlings etablert. Etterhvert kjøper selskapet opp andre kjeder, Bik Bok i 1991, Vivikes i 1994 og svenske Hagenfeldt i 1996. I 2001 kjøpes Urban opp, og WOW og Volt i 2006. I 2007 kjøpes svenske SOLO opp.

I 2007 hadde selskapet 8093 ansatte, og en omsetning på om lag 7,8 milliarder NOK. Selskapets hovedkontor ligger på Billingstad.

Butikkjeder i Varner-Gruppen
Bik Bok
Carlings
Cubus
Dressmann
Urban
Volt
Vivikes
Wearhouse
WOW by BikBok
Levis Store
SOLO
A-Z

Referanser

Eksterne lenker
Varner.com

Næringsliv i Asker
Norske detaljistselskaper
Selskaper etablert i 1962
Brakkvann

Brakkvann eller brakkvatn er en blanding av ferskvann og saltvann, og dannes hovedsakelig der hvor elver munner ut i havet.

Betydelige brakkvannsforekomster

Brakkvannshav
Bottenvika og Østersjøen (saltinnhold omkring ⅓ av havene). Saltinnholdet er på det meste 1,5 % og ned til 0,3 % på det minste.
Svartehavet (verdens største basseng av brakkvann)
Det kaspiske hav (verdens største innsjø)

Brakkvannssjøer

Lake Charles i Lake Charles, Louisiana, USA
Chilkasjøen, i Odisha, India
Maracaibosjøen, i Zulia, Venezuela
Lake Monroe i Florida, USA
Pangong Tso i Ladakh, Jammu og Kashmir, Pakistan
Vansjøen

Kystlaguner, sumper, og deltaer
Burgassjøene nær Bulgarias svartehavskyst
The Fleet, en lagune i Dorset, England
Kalivelisjøen, nær Pondichery, India
Kerala Backwaters, en serie av laguner og innsjøer i Kerala, India
Lagoslagunen, i Lagos, Nigeria
Lake Pontchartrain, nord for New Orleans, Louisiana, USA
Pulicatsjøen, nord for Chennai, India
Rann of Kutch, på grensa mellom India og Pakistan
Camargue, i Rhône-deltaet i Frankrike

Estuarer
Amazonas, tømmer så mye ferskvann inn i Atlanterhavet at det reduserer saliniteten i vannet over flere hundre kilometer
Chesapeake Bay, i Maryland, USA
Delawarebukten, nedenfor elva Delaware i New Jersey og Delaware, USA
Hampton Roads, Virginia, USA
Nedre Hudson, i New York og New Jersey, USA
Lingding Yang, Guangdong, Folkerepublikken Kina
Port Royal Sound, i Beaufort County, Sør-Carolina, USA
St. Lawrence-elva og Saguenayelva, nedstrøms fra henholdsvis Quebec og Saguenay
San Franciscobukta og San Pablobukta, ved San Francisco i California, USA
Themsenestuaret, i Sørøst-England

Se også 
 Sjøvann
 Salinitet

Referanser

Vann
Agder Folkehøgskole

Agder Folkehøgskole er en frilynt folkehøgskole i Kristiansand, ca. 25 minutter (17 km) vest for sentrum. Skolen eies av Agder Høgskolelag og ligger vakkert til ved skjærgården. Slagord: Love What You Do! - Do what you love! 

Skolen ligger i Søgne i Kristiansand kommune, innenfor Ny-Hellesund. Agder Folkehøgskole har ca. 120 elevplasser, og man kan velge om man vil bo i enkelt- eller dobbelthybel. Elevene bor på skolens internat. Hovedinternatet er delt opp i 6 deler fordelt på 3 etasjer. I tillegg bor noen elever i leiligheter og på skolens kurssenter, populært kalt hotellet.

Linjefagene ved skolen  
 Checkpoint Charlie - en reise i europeisk historie
Film
 Friluftsliv og fotoreiser
 Global utvikling
 Kunst - kultur
 Norwegian Language and Culture
 Populærmusikk
 Reiseliv og utvikling

Eksterne lenker
 Agder Folkehøgskole

Folkehøgskoler i Agder
Skoler i Kristiansand
Fylkesvei 659

Fylkesvei 659 (Fv659) går mellom Austnes og Vatne i Ålesund og til Dryna i Molde. Fergestrekningene fra Brattvåg til Dryna og til Harøya er del av veien.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Kommuner og knutepunkter



Referanser

Eksterne lenker 
 Kartverkets norgeskart
 Vegvesenets vegkart 
 Vegliste Møre og Romsdal
 
 Fergeinfo Skjeltene-Haramsøya
 Møre og Romsdal Fylkesbaatane

Primære fylkesveier
Fylkesveier i Møre og Romsdal
Veier i Ålesund
Bakketun Folkehøgskole

Bakketun Folkehøgskole er en kristen  folkehøgskole i Verdal i Nord-Trøndelag, som ble etablert i 1915. Skolen tar årlig imot vel 100 elever. Skolen eies av Stiftelsen Bakketun folkehøgskole, som er tilknyttet Normisjon.

Hovedbygningen, som ble bygget 1914–1915 etter tegninger av arkitekt Claus Hjelte, er fredet.

Eksterne lenker
 Bakketun Folkehøgskole
 

Skoler tilknyttet Normisjon
Folkehøgskoler i Trøndelag
Utdanningsinstitusjoner etablert i 1915
Skoler i Verdal
Kulturminner i Verdal
Byggverk tegnet av Claus Hjelte
1915 i Norge
Byggverk fullført i 1915
Bjerkely folkehøyskole

Bjerkely Folkehøyskole er en folkehøgskole på Arneberg i Åsnes i Innlandet nær tettstedet Flisa. Bjerkely ble etablert i 1918. Skolen er en selvstendig stiftelse tilknyttet Normisjon, i tillegg er den knyttet til Informasjonskontor for kristen folkehøgskole.


Linjefag

Cosplay & Foto

E-sport

Kreativ Livslære

Spillutvikling

Tegneserie & Manga 1 & 2

Om Bjerkely
Skolen har 85 elevplasser, med nedre aldersgrense 18 år. Yngre elever kan tas opp på enkelte linjer etter særskilt vurdering. Gjennomsnittsalderen er ca. 19,5 år.

Internatene 
Bjerkely folkehøyskole har fire internatbygninger med til sammen 66 rom. Hvert rom er på ca. 14 kvadratmeter. Internatene er rett ved siden av hovedbygget, som rommer spisesal, stue, administrasjon, gymsal og undervisningsrom. Internatene, hovedbygget og et undervisningsbygg ligger fint til rundt en stor plen.

Fasiliterer 
Skolen har lydstudio, fotostudio, animasjonsstudio, videoredigeringsrom, fotballbane, skateramp og diverse aktivitetstilbud.

Sosiale medier 
Instagram: bjerkelyfhs

TikTok: bjerkelyfhs

Youtube: Bjerkely Folkehøyskole

Facebook: Bjerkely Folkehøyskole

Eksterne lenker
 Bjerkely folkehøyskole

Skoler tilknyttet Normisjon
Folkehøgskoler i Innlandet
Byggverk i Åsnes
Utdanningsinstitusjoner etablert i 1918
Ålesund folkehøgskole

Ålesund folkehøgskole er en kristen folkehøgskole i Ålesund i Møre og Romsdal. Skolen har siden 2003 arbeidet med å utvikle konseptet "reiseskolen". Sentralt i dette konseptet er reisemålslinjer knyttet til kulturmøter og menneskemøter. Det er et mål for skolen at elevene opplever en personlig reise og en sosial reise, i tillegg til reiser i nærmiljø og ut i verden. Elevene velger reisemålslinjer og valgfag, og det undervises i fellesfag som er vanlige i folkehøgskolene. Skolen tar årlig imot omkring 110 elever. Skolen eies av Sunnmøre Indremisjon. Folkehøgskoleåret varer fra midten av august til midten av mai, og om sommeren drives Borg sommerhotell i lokalene.

Historie 
Skolen ble grunnlagt i 1914 som Møre ungdomsskole i det som i dag er Ålesund kulturskole sine lokaler ved Nørvasundet i Ålesund. Skolen ble flyttet til Hatleholen i 1971 og tok da navnet Borgund Folkehøgskole etter tidligere Borgund kommune. I 2014 ble det feiret 100-års jubileum i lokalene på Hatleholen. Høsten 2017 startet Borgund folkehøgskole å bruke Ålesund folkehøgskole som navn på skolen i markedsføring. Det juridiske navneskiftet til Ålesund folkehøgskole ble gjort i vedtektsendring juni 2018.

Linjer og valgfag 
Skolen har ni ulike reisemålslinjer og to faglinjer som knyttes opp mot en av reisemålslinjene.

Reisemålslinjer 
Skoleåret 2020/2021 tilbød skolen følgende linjer:
Backpack Sunnmøre Australia
Travelstudy Active Europe
Friluft Sunnmøre New Zealand
Multisport Ball & Surf Australia
Sunnmørsalpene Topptur Canada
Reise Bo og Fritid (For elever med behov for ekstra tilrettelegging)
KRIK Fotball Europa
Opplev Afrika
Utforsk Sunnmøre & Sør-Amerika

Faglinjer 
Dykking
Glass & Porselen

Valgfag 
Skolen har tre valgfagsperioder gjennom året; hver valgfagsperiode varer seks uker. Elevene kan da velge mellom rundt femti ulike valgfag innenfor hovedtemaene friluftsliv, foto og media, musikk, idrett, samfunn og tro, mat og hjem, idrett, og kunst og håndverk.

Bildegalleri

Referanser

Eksterne lenker 
Ålesund Folkehøgskoles hjemmesider
Borgund Folkehøgskoles gamle nettsider (via Wayback Machine)
Om Ålesund Folkehøgskole på nettstedet Folkehogskole.no

Folkehøgskoler i Møre og Romsdal
Skoler tilknyttet Indremisjonsforbundet
Skoler i Ålesund
Internatskoler
Kristne skoler i Norge
Buskerud Folkehøgskole

Buskerud Folkehøgskole er en frilynt folkehøgskole på Fiskum (Øvre Eiker kommune) i Buskerud.

Skolen profilerer seg som en populærkulturskole og har 98 elevplasser. Skolens eies av Foreningen Buskerud Folkehøgskole, og rektor er Mariann Aaland.

Linjefag
Romskip
Rock & Metal
E-sport
 Creative Gaming
 Tegneserier & Illustrasjon
Forfatter

Eksterne lenker
 Buskerud Folkehøgskole
 Buskerud Folkehøgskole på Folkehogskole.no
 

Folkehøgskoler i Viken
Skoler i Øvre Eiker
Johannes Døperens katedral (Torino)

Johannes Døperens katedral i Torino er det eneste eksempel på kirkebygg fra renessansen i Torino. Katedralen er viet til Døperen Johannes som er byens vernehelgen. Den nåværende bygningen er bygget mellom 1491 og 1498.

Kirken har et kapell hvor Likkledet i Torino er oppbevart.

Eksterne lenker 
 

Katedraler i Italia
Byggverk i Torino
Torino
Katolske kirker i Italia
Fly-by-wire

Flystyring via elektrisk ledning, bedre kjent ved det engelske navnet fly-by-wire, er en metode for styring av fly hvor flyets operatørpanel (styrehorn eller «stikke» og pedaler) ikke virker direkte via mekanisk kobling på styreflatene, men istedet aktueres ved hjelp av aktuatorer styrt med strøm via elektriske ledninger.

Historie 
Denne styremetoden ble først tatt i bruk i F-16 jagerflyet som først flydde i 1974, men brukes nå også i nyere passasjerfly som Airbus A380 (2005) og Boeing 777 (1994).

Tilsvarende metode brukes i større skip, hvor ror og stabilisatorer betjenes på samme måte.

Fly-by-wire-teknologien er også tatt i bruk i konseptbiler, da med den engelske betegnelsen drive-by-wire.

Sammenligning med mekanisk styring 
Et flys styreflater (høyderor, sideror, balanseror og flaps) kan styres, enten mekanisk eller elektronisk. Den mekaniske varianten kan i sin tur deles opp i to deler, med hjelp av hydraulikk eller med wire (vaier, altså mekanisk styring med ståltau; ikke til forveksling med stømledninger som det henvises til i «fly-by-wire»).

Fly-by-wire betyr at piloten ikke har noen direkte fysisk kontakt med flyets styreflater. I stedet sender styrespaken i styrehuset (cockpiten) elektriske signaler via en datamaskin som i sin tur sender signaler til en server som enten justerer styreflatene direkte eller som styrer et hydraulikksystem som justerer disse. Det siste er det vanligste.

Bibliografi 
 Cary R. Spitzer, Ed., The Avionics Handbook, CRC Press, ISBN 0-8493-8348-X

Eksterne lenker 
 Airbus A380 cockpit

Fly
Engelske ord og uttrykk
Peder Hanssøn Litle

Peder Hanssøn Litle, også kalt Basse (født ca. 1500 på Sjælland i Danmark, død 15. september 1551 på Akershus) var en dansk adelsmann, og fra 1536 lensherre på Akershus, som den gang omfattet mesteparten av Sørøst-Norge.

Han var gift med Ingeborg Nilsdatter, datter av Inger Ottesdotter Rømer, fru Inger til Austrått. Dermed hadde han, som mange av danskene som fikk norske len på 1500-tallet, giftet seg inn i en gammel norsk adelsslekt, og skapt et bånd mellom norsk og dansk adel. Litle selv var trolig av norsk ætt, fordi hans antatte stamfar Svend Basse dro til Danmark etter å ha blitt landsforvist av kong Håkon Håkonsson.

I 1528 ble Litle lensherre i Nedenes. I 1532 fikk han også Råbyggelaget i len. Han kjempet på kong Christian IIIs side under grevefeiden, og krigen mot erkebiskop Olav Engelbrektsson Han ble i 1536 lensherre på Akershus, og var lensherre frem til sin død i 1551. 

I 1538 deltok han i ekspedisjonen som under ledelse av Hans Glaser skulle undersøke for kong Christian III mulighetene for bergdrift i Norge. Øvrige deltagere i ekspedisjonen var kongens sekretær Anthoni Brüske og bergmester ved Akersberg Sølvgruver Hans Semler.

Da Stig Bagge som lensherre for Lister len slo alarm om bondeopprøret i Agder i 1540, ba Litle ham samle så mange væpnede menn han kunne og dra opp i Råbyggelaget, der han selv hadde hatt interesser. Selv lovet Peder Litle å sende ham 60 mann.<ref> Frans-Arne Stylegar: «Maktens mange masker - tablåer fra Agders lange middelalder», Arkeologi i nord</ref>

I perioden 1541–1548 samlet Peder Hanssøn Litle det 200 000 mål store Foss-godset, og la dermed grunnlaget for Norges første satsning på trelasthandel med kontinentet. Godsets hovedgård var det som nå er Fossesholm herregård i Vestfossen i Øvre Eiker. Målet med samlingen var å få kontroll over den lønnsomme sagbruksindustrien i området.

I forbindelse med Litles systematiske eiendomskjøp antas det at han også, i kraft av sin stilling som lensherre, bøtela folk for deretter å ta eiendommene deres i pant. Ved påske 1551 falt Litle av hesten sin og skadet seg stygt. Han måtte gå på krykker resten av sin levetid. August samme år forverret tilstanden hans seg, og han døde 15. september. Litles enke levde i 46 år etter sin manns død, og i denne perioden forsvarte hun godset aktivt i rettssaker som følge av Litles framgangsmåte. Selv om hun stort sett ikke fikk medhold, klarte hun å holde på godseiendommene gjennom betalinger til de opprinnelige eierslektene.

Peder Hanssøn Litle og hans enke ble gravlagt i et eget gravkammer under gulvet på Haug kirke. Kirken ligger i Hokksund i Øvre Eiker. Sønnen Hans Pedersen Litle (ca. 1540-1602)  ble gift med Else Mogensdatter Gyldenstjerne i sitt første ekteskap omkring 1569, og han ble Norges kansler i 1592.

 Referanser 

 Litteratur 
 Nils Johnsen: Eker. Træk av en storbygds saga. Kristiania 1914.
 Øystein Rian: Aschehougs Norgeshistorie'', bind 5. 1995. ISBN 82-03-22018-5

Eksterne lenker 
 Peder Hanssøn Litle i adelsslekten Basses slektstre* 

Adelige dansker
Adelige nordmenn
Lensherrer
Akershus' historie
Øvre Eiker
Dødsfall i 1551
.bv

.bv er Bouvetøyas nasjonale toppnivådomene (ccTLD) for Internett.

Domenet administreres av UNINETT Norid. Det brukes ikke for registrering, men Norid har reservert det for eventuell fremtidig bruk. Brukere med tilknytning til Bouvetøya henvises til .no-domenet, ettersom øya er norsk territorium.

Se også
 Domenenavn
 Landskoder (internett)
 Toppnivådomene

Eksterne lenker
 IANA .bv whois informasjon
 Nåværende Norid policy for .bv og .sj

Nasjonale toppnivådomener
Bouvetøya

sv:Toppdomän#B
Keratin

Keratin er et fiberdannende protein, som er rikt på cystein. Stoffet utgjør hoveddelen av:

 hår og pels
 skjell
 fjær
 fuglenebb
 klør (omfattende negler og hover)
 dyrs horn
 barder
 tannemaljen

Keratinmolekyler er skrueformede og fiberaktige. De snor seg om hverandre og danner på den måten tråder, som kalles hornfilamenter. Disse proteinene inneholder en høy prosentandel av svovelholdige aminosyrer, som nevnt mest cystein, som danner disulfidbindinger mellom de enkelte molekyler. Det skaper en temmelig stiv, men likevel bøyelig struktur.

Når noe keratiniserer, blir det forhornet. Det gjelder f.eks. hudceller → overhud, hårsekker → hår, neglebånd → negler og horn → horn.

Proteiner
Miguel Ángel Asturias

Miguel Ángel Asturias (født 19. oktober 1899, død 9. juni 1974) var en guatemalansk forfatter og diplomat. Han ble født i Guatemala by og døde i Madrid. I 1967 ble han tildelt nobelprisen i litteratur.

Referanser

Eksterne lenker 
 Miguel Angel Asturias 

Guatemalanere
Forfattere
Guatemalanske diplomater
Nobelprisvinnere (litteratur)
Mottakere av Lenins fredspris
Personer fra Ciudad de Guatemala
Fødsler i 1899
Dødsfall i 1974